CELEX: 32019D2113
Language: sk
Date: 2019-12-09 00:00:00
Title: Rozhodnutie Rady (SZBP) 2019/2113 z 9. decembra 2019, ktorým sa mení rozhodnutie (SZBP) 2016/2356 na podporu činností odzbrojenia a kontroly zbraní v juhovýchodnej Európe v rámci stratégie EÚ na boj proti nedovolenému hromadeniu RĽZ a ich munície a nedovolenému obchodovaniu s nimi

10.12.2019   
               
               
                  SK
               
               
                  Úradný vestník Európskej únie
               
               
                  L 318/161
               
            
         ROZHODNUTIE RADY (SZBP) 2019/2113
         z 9. decembra 2019,
         ktorým sa mení rozhodnutie (SZBP) 2016/2356 na podporu činností odzbrojenia a kontroly zbraní v juhovýchodnej Európe v rámci stratégie EÚ na boj proti nedovolenému hromadeniu RĽZ a ich munície a nedovolenému obchodovaniu s nimi
         RADA EURÓPSKEJ ÚNIE
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 19. decembra 2016 prijala rozhodnutie (SZBP) 2016/2356 (1).
                  
               
                     (2)
                  
                  
                     V rozhodnutí (SZBP) 2016/2356 sa obdobie vykonávania činností uvedených v jeho článku 1 stanovuje na 36 mesiacov od dátumu uzavretia dohody o financovaní uvedenej v jeho článku 3 ods. 3.
                  
               
                     (3)
                  
                  
                     Rozvojový program Organizácie Spojených národov (UNDP) konajúci v mene Strediska na kontrolu ručných a ľahkých zbraní v juhovýchodnej a východnej Európe (SEESAC) požiadal 13. novembra 2019 Úniu o povolenie predĺžiť obdobie vykonávania rozhodnutia (SZBP) 2016/2356 o päť mesiacov.
                  
               
                     (4)
                  
                  
                     Požadovaná zmena rozhodnutia (SZBP) 2016/2356 sa týka jeho článku 5 ods. 2 a oddielu 6 prílohy k uvedenému rozhodnutiu, v ktorých by sa mal zmeniť odkaz na obdobie trvania projektu.
                  
               
                     (5)
                  
                  
                     Pokračovanie činností uvedených v článku 1 rozhodnutia (SZBP) 2016/2356, ako sa konkrétne uvádza v žiadosti zo strany UNDP v mene SEESAC z 13. novembra 2019, by sa mohlo realizovať bez vplyvu na zdroje.
                  
               
                     (6)
                  
                  
                     S cieľom umožniť ďalšie vykonávanie činností uvedených v článku 1 rozhodnutia (SZBP) 2016/2356 by sa preto uvedené rozhodnutie malo zmeniť zodpovedajúcim predĺžením jeho účinnosti,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2016/2356 sa týmto mení takto:
            
                        (1)
                     
                     
                        Článok 5 ods. 2 sa nahrádza takto:
                        
                           „2.   Toto rozhodnutie stráca účinnosť 41 mesiacov po dátume uzavretia dohody uvedenej v článku 3 ods. 3 alebo, ak sa dohoda neuzavrie v tejto lehote, šesť mesiacov po dátume nadobudnutia jeho účinnosti.“
                        
                     
                  
                        (2)
                     
                     
                        Znenie oddielu 6 prílohy sa nahrádza takto:
                        
                                    „6.
                                 
                                 
                                    Trvanie
                                    Na základe skúseností s vykonávaním rozhodnutia Rady 2010/179/SZBP a s prihliadnutím na regionálny rozsah projektu, počet príjemcov a počet a komplexnosť plánovaných činností je časový rámec na vykonávanie 41 mesiacov.“
                                 
                              
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 9. decembra 2019
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Rozhodnutie Rady (SZBP) 2016/2356 z 19. decembra 2016 na podporu činností odzbrojenia a kontroly zbraní vykonávaných strediskom SEESAC v juhovýchodnej Európe v rámci stratégie EÚ na boj proti nedovolenému hromadeniu RĽZ a ich munície a nedovolenému obchodovaniu s nimi (Ú.v. EÚ L 348, 21.12.2016, s. 60).